Халық аш емес
"Халық аш емес" | "https://abai.kz/post/71191"
TITLE: Халық аш емес
URL: https://abai.kz/post/71191
META: "Халық аш емес" | "https://abai.kz/post/71191"
DATE: 30.05.2018
AUTHOR(s): Мұхтар Шерім
TOTAL WORDS: 136
TEXT: «Президент келеді!» деген хабар жетісімен аудан әкімі ұшып-қонып «билеп» жүрді, тыным таппай, аяғымен қара жерді илеп жүрді. Анау жерге барды, мынау жерге барды, кемшіліктерін көрсетіп, қарамағындағылардың сөлін сығып алды, тіпті көлігінің үстіне шығып алды: – Үйлерді әктеңдер, дәретханаларды сырлаңдар, қысқасы, қарап тұрмаңдар! Президент келді. Аудан әкімі соңынан ерді. – Мынау не? – деп сұрады президент. – Көшедегі көпшлік дәретханасы. – Неге екі қабатты? – Үсті – женский, асты – мужский... – Аудан әлі өзгермепті. Үйлер жұпыны, су мәселесі шешілмеген. Анау не? – Дәретхана... – Қабырғаларын қымбат мрамормен жапқандарың қалай? – Бюджеттен бөлінген қаржыны тиімді пайдаланайық деп... – Анау қатар тұрғандар? – Дәретханалар.... Президент аудан әкіміне бұрылып еді, ол мұрын астынан міңгірледі: – Дәретханалардың көптігі, халықтың тоқтығы... Бағадан, қымбатшылықтан бастары айналған нөпір халық әкімнің сөздеріне «мас» еді, ақылы дәретханалар бос, өйткені халық аш еді... Мұхтар Шерім Abai.kz
